गिरिडीह से ऐसे ही एक लड़के ने धमकी दी और अभद्र भाषा का इस्तमाल किया. कशिश न्यूज़ के पत्रकार संतोष कुमार सिंह ने अपने शानदार कार्यक्रम में इस लड़के के बारे में बताया कि यह कपड़े की दुकान पर हेल्पर का काम करता है और मुस्लिम मुक्त भारत का ज़िला उपाध्यक्ष है. दीन दुनिया से अनजान इस लड़के के दिमाग़ में ज़हर भर दिया गया था. संतोष ने अपने फेसबुक पर लिखा है कि उनके कार्यक्रम के बाद दुकानदार संघ ने उसे काम से हटा दिया. मगर संतोष जी की पहल पर उसे फिर से रख लिया. इस शर्त पर कि वह हिंसा की बात करने वालों का साथ नहीं देगा.